Vinneren av turneringen, Tiger Woods.
**Buick Invitational 2006** var en golfturnering på PGA-touren som ble arrangert på Torrey Pines Golf Course i San Diego, California, 23. til 29. januar 2006. Tiger Woods forsvarte tittelen fra 2005 og vant turneringen for fjerde gang, etter omspill med José María Olazábal og Nathan Green. Henrik Bjørnstad endte på delt 10.-plass.

Buick Invitational spilles hvert år som del av *West Coast Swing* på PGA-touren. Turneringen ble opprettet som San Diego Open i 1952 og ble spilt på fem forskjellige baner de neste 15 årene før den fant sitt permanente hjem i Torrey Pines i 1968.

I 2006 deltok 155 profesjonelle spillere og én amatør. Premiepotten var 5 100 000 dollar og vinneren fikk 968 000 dollar. De to første dagene ble det spilt på Torrey Pines' to baner, North Course (6874 yards, par 72) og South Course (7607 yards, par 72); etter cutten spilles det kun på South Course.

Kalender
--------

* Mandag 23. januar
	+ Treningsrunder for spillerne
	+ Sycuan Resort Pro-Am, South Course
* Tirsdag 24. januar
	+ Treningsrunder for spillerne
	+ Military Appreciation Luncheon
	+ Buick Player's Challenge
	+ Buick Family Days Clinic
* Onsdag 25. januar
	+ AT&T Pro-Am, North Course og South Course
* Torsdag 26. januar
	+ 1. runde, Buick Invitational, North Course og South Course
* Fredag 27. januar
	+ 2. runde, Buick Invitational, North Course og South Course
* Lørdag 28. januar
	+ 3. runde, Buick Invitational, South Course
	+ Toshiba Pro-Am, North Course
* Søndag 29. januar
	+ 4. runde, Buick Invitational, South Course
	+ Premieseremoni, 18. green

Sammendrag
----------

### Første runde

Tiger Woods slo ut på første runde torsdag 08.48 lokal tid, sammen med Stuart Appleby og Sergio Garcia. Denne gruppen begynte på 10. hull på North Course. Woods gikk 1 under par etter fem birdier og fire bogeyer. Henrik Bjørnstad spilte sammen med australierne Nathan Green og David McKenzie, klokken 09.24 på 1. hull på North Course. Han gikk fire under par etter fem birdier og én bogey. Brandt Jobe og Thomas Levet delte ledelsen på syv under par.

### Annen runde

Annen runde spilte både Woods og Bjørnstad på South Course, som er antatt vanskeligere enn North Course. For Woods ble det nok en dag med ustabilt spill: han hadde fem birdies, tre bogeys og én eagle. Han spilte seg dermed opp til delt 22.-plass. Bjørnstad gikk på par og lå på delt 30.-plass etter runden, mens Jesper Parnevik gikk nok en runde fem under par, og lå med det på delt annenplass før lørdagen. Brandt Jobe lå alene i ledelsen på tolv under par. 82 spillere klarte cuten, som gikk på én under par.

### Tredje runde

Bjørnstad spilte i første gruppe på hull 1, med Nick Watney og Charley Hoffman, 08.03 lokal tid (17.03 norsk tid).

### Fjerde runde

Turneringens siste runde ble svært spennende. Etter halvspilt runde lå Henrik Bjørnstad fire under par for dagen, og var alene i ledelsen. Han gikk imidlertid de siste ni hullene tre over par, og endte til slutt på en delt 10.-plass, sammen med blant andre Jesper Parnevik. Tiger Woods spilte sin runde på par. Det samme gjorde José María Olazábal, og sammen med nykommeren Nathan Green, som hadde gått tre under par, lå disse likt på ti under par etter fire runder. På det første omspillshullet (det 18.) spilte Woods og Olazábal likt, mens Green fikk bogey og røk ut av omspillet. På det andre omspillshullet (det 16.) avgjorde Tiger Woods turneringen ved å sette par, mens Olazábal fikk bogey. Woods, som spilte sin første turnering for året, vant dermed Buick Invitational for fjerde gang, og forsvarte samtidig tittelen fra året før.

Resultater
----------

| # | Spiller | Nasjonalitet | R1 | R2 | R3 | R4 | Tot. | Premie |
| --- | --- | --- | --- | --- | --- | --- | --- | --- |
| 1 | Tiger Woods | USAs flagg USA | 71 | 68 | 67 | 72 | 278 | $ 918 000 |
| 2 | José María Olazábal | Spanias flagg Spania | 67 | 70 | 69 | 72 | 278 | $ 448 800 |
| Nathan Green | Australias flagg Australia | 67 | 70 | 69 | 72 | 278 | $ 448 800 |
| 4 | Jonathan Kaye | USAs flagg USA | 67 | 73 | 71 | 68 | 279 | $ 200 812 |
| John Rollins | USAs flagg USA | 69 | 70 | 71 | 69 | 279 | $ 200 812 |
| Lucas Glover | USAs flagg USA | 71 | 67 | 70 | 71 | 279 | $ 200 812 |
| Arjun Atwal | Indias flagg India | 70 | 67 | 71 | 71 | 279 | $ 200 812 |
| 8 | Phil Mickelson | USAs flagg USA | 71 | 67 | 69 | 73 | 280 | $ 153 000 |
| Sergio Garcia | Spanias flagg Spania | 69 | 68 | 68 | 75 | 280 | $ 153 000 |
| 10 | Henrik Bjørnstad | Norges flagg Norge | 68 | 72 | 70 | 71 | 281 | $ 117 300 |
| Tim Clark | Sør-Afrikas flagg Syd-Afrika | 68 | 66 | 74 | 73 | 281 | $ 117 300 |
| Jesper Parnevik | Sveriges flagg Sverige | 67 | 67 | 73 | 74 | 281 | $ 117 300 |
| Brandt Jobe | USAs flagg USA | 65 | 67 | 75 | 74 | 281 | $ 117 300 |
| Rod Pampling | Australias flagg Australia | 70 | 67 | 68 | 76 | 281 | $ 117 300 |

Eksterne lenker
---------------

* (en) Offisielt nettsted Rediger på Wikidata
* Profil på PGATOUR.com

* Bjørnstad på Tiger-jakt – golf.no
* Woods, Daly make season debuts – PGATOUR.com
* Woods starts 2006 with Buick win – BBC Sport
* – Mer enn vi drømte om – Aftenposten
* Henrik Bjørnstad skyldte ikke på nerver – Aftenposten
* Ni hull i himmelen – Dagbladet
* Born Again Bjørnstad – Dagbladet
* – Gikk for å vinne – VG
* Bjørnstad på lønnstoppen – NRK.no
* Bjørnstad klatret 401 plasser – NRK.no

Portal: Golf